

VLADA REPUBLIKE HRVATSKE

Zagreb, 8. ožujka 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo poljoprivrede |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o donošenju Programa državne potpore za iznimno osjetljive sektore u poljoprivredi za 2019. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 39. stavka 2. Zakona o poljoprivredi (Narodne novine, broj 118/18), Vlada Republike Hrvatske je na sjednici održanoj \_\_\_\_\_\_\_\_\_ 2019. godine donijela

**O D L U K U**

**o donošenju Programa državne potpore za iznimno osjetljive sektore**

**u poljoprivredi za 2019. godinu**

**I.**

Donosi se Program državne potpore za iznimno osjetljive sektore u poljoprivredi za 2019. godinu, u tekstu koji je Vladi Republike Hrvatske dostavilo Ministarstvo poljoprivrede aktom, klase: 404-01/19-01/16, urbroja: 525-07/0209-19-8, od 20. veljače 2019. godine.

**II.**

Ukupna financijska sredstva potrebna za provedbu Programa iz točke I. ove Odluke iznose 131.000.000 kuna i osigurana su u Državnom proračunu Republike Hrvatske za 2019. godinu i projekcijama za 2020. i 2021. godinu unutar financijskog plana Ministarstva poljoprivrede, na aktivnostima A820055 Izravna plaćanja u poljoprivredi i A820057 Očuvanje izvornih i zaštićenih vrsta i kultivara poljoprivrednog bilja.

**III.**

Zadužuje se Ministarstvo poljoprivrede da o donošenju ove Odluke izvijesti Agenciju za plaćanja u poljoprivredi, ribarstvu i ruralnom razvoju.

**IV.**

Zadužuje se Ministarstvo poljoprivrede da na svojim mrežnim stranicama objavi Program iz točke I. ove Odluke.

**V.**

Ova Odluka stupa na snagu danom donošenja.

PREDSJEDNIK

mr. sc. Andrej Plenković

**OBRAZLOŽENJE**

Sukladno članku 39. stavku 2. Zakona o poljoprivredi (Narodne novine, broj 118/18), Vlada Republike Hrvatske odlukom donosi Programe državnih potpora koje priprema Ministarstvo poljoprivrede temeljem EU propisa kojima se uređuju pravila za državne potpore.

Sukladno članku 21. stavku 4. Zakona o poljoprivredi mjere potpore za iznimno osjetljive sektore u poljoprivredi dio su Programa državnih potpora iz članka 39. Zakona i u skladu su s Uredbom Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru i Uredbom Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore.

Programom državne potpore za iznimno osjetljive sektore u poljoprivredi za 2019. godinu (mliječne krave, rasplodne krmače, duhan, maslinovo ulje te izvorne i zaštićene vrste i kultivare poljoprivrednog bilja) utvrđuju se mjere, ciljevi, uvjeti, korisnici i financijske omotnice za provedbu navedenih mjera u 2019. godini.

Ukupna financijska sredstva potrebna za provedbu Programa iznose 131.000.000,00 kuna i osigurana su u Državnom proračunu Republike Hrvatske za 2019. godinu i projekcijama za 2020. i 2021. godinu (Narodne novine, broj 113/18) unutar financijskog plana Ministarstva poljoprivrede, na aktivnostima A820055 Izravna plaćanja u poljoprivredi i A820057 Očuvanje izvornih i zaštićenih vrsta i kultivara poljoprivrednog bilja.

Pritom, isplate za iznimno osjetljive sektore za koje se zahtjev podnosi za 2019. godinu predviđaju se u sljedećoj godini (n+1), te omotnica za plaćanja u iznimno osjetljivim sektorima od 131.000.000,00 kuna predstavlja godišnju gornju granicu za stvaranje obveza državnog proračuna Republike Hrvatske u 2020. godini.